E-5434/2008

Mál þetta, sem dómtekið var 14. janúar 2009, er höfðað fyrir Héraðsdómi Reykjavíkur af J-x-x S-x-x, kt. 000000-0000, Súðavogi 7, Reykjavík, gegn Pappa.is ehf., kt. 000000-0000, Litlakrika 12 14, Mosfellsbæ, með stefnu sem birt var 18. júní 2008.

Dómkröfur stefnanda eru að stefndi verði dæmdur til að greiða stefnanda fjárhæð 538.305 kr. ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu, af 124.994 kr. frá 1. júlí 2007 til 1. ágúst 2007, af 538.305 kr. frá 1. ágúst 2007 til greiðsludags. Þá er krafist málskostnaðar samkvæmt framlögðum málskostnaðarreikningi.

Dómkröfur stefnda eru aðallega að hann verði sýknaður af öllum kröfum stefnanda. Til vara að kröfur stefnanda verði lækkaðar verulega. Þá er krafist málskostnaðar úr hendi stefnanda að skaðlausu að mati dómsins. Til vara að málskostnaður falli niður milli aðila.

Málavöxtum lýsir stefnandi á þennan veg:

[S]tefnandi hóf störf hjá stefnda við byggingarvinnu í febrúarmánuði 2007 og starfaði hann til 2. júlí 2007. Gerður var við stefnanda skriflegur ráðningarsamningur en hann fékk ekki afhent afrit hans. Samkvæmt launaseðlum voru dagvinnulaun stefnanda kr. 755 á tímann. Á því tímabili sem stefnandi starfaði hjá stefnda gekk erfiðlega að fá launagreiðslur. Þann 2. júlí óskaði stefndi eftir því að stefnandi færi, ásamt fleiri starfsmönnum stefnda, til vinnu í Vestmannaeyjum. Því neitaði stefnandi þar sem laun hans fyrir júnímánuð voru ógreidd. Ákvað stefnandi því að nýta heimild sína til setuverkfalls. Í kjölfar neitunarinnar var stefnanda vikið af vinnustað sínum. Ekki nóg með það heldur kom fulltrúi fyrirtækis stefnda á heimili stefnanda og fleiri starfsmenn stefnda og rak samstarfsmenn hans, A-x-x S-x-x og P-x-x S-x-x, út með barsmíðum og ólátum. Birtust fréttir um atburðinn í helstu fjölmiðlum landsins. Taldi stefnandi þannig öryggi sínu ógnað og leitaði því til Eflingar-stéttafélags þann 3. júlí. Hafði stéttarfélagið strax samband við fyrirtækið til að reyna að ná einhvers konar niðurstöðu í málinu. Einhverjar viðræður áttu sér stað um launauppgjör svo [að] stefnandi gæti haldið til síns heima. Þar sem þær báru engan árangur voru hafnar innheimtuaðgerði sbr. bréf Eflingar-stéttarfélags dags 11. júlí 2007 og innheimtubréf lögmanns dags. 15. ágúst 2007. Í bréfunum var gerð krafa um vangreidd laun vegna júnímánaðar, orlof, laun í uppsagnarfresti og greiðslu farseðils. Þann 19. október 2007 eða rúmum þremur mánuðum eftir umræddan atburð, barst svarbréf lögmanns stefnda. Í bréfinu var öllum kröfum stefnanda hafnað. Bréfinu svaraði lögfræðingur stefnanda sbr. bréf dags. 22. nóvember 2007. Var þar bent á að ef vilji væri til sátta ætti lögmaður stefnda að hafa samband. Engin viðbrögð hafa orðið við bréfinu og á stefnandi því ekki annarra kosta völ heldur en að stefna máli þessu fyrir dóm.

Af hálfu stefnda er málavöxtum lýst þannig:

[Mótmælt er] málavaxtalýsingu stefnanda, einkum eftirfarandi atriðum. Launagreiðslur stóðust allan ráðningartímann af hálfu stefnda og því er það ekki rétt að stefnanda hafi gengið erfiðlega að fá launagreiðslur. Aftur á móti gerði stefnandi ítrekað kröfu um hækkun á tímakaupi umfram það sem samið var um í upphafi og olli það meira en annað deilum milli aðila. Var það aðalágreiningsefnið á milli aðila þegar deila kom upp 2. júlí 2007 sem leiddi til starfsloka stefnanda. Þá átti stefnandi ásamt öðrum starfsmönnum stefnda að fara með flugi til Vestmannaeyja og var það ákveðið með nokkrum fyrirvara. Þá vissi stefnandi svo og aðrir starfsmenn að stefndi var samningsbundinn við verk í Vestmannaeyjum og miklu máli skipti að hafist yrði handa við það þegar þann 2. júlí. Vegna þess gerði stefnandi ásamt öðrum pólskum starfsmönnum stefnda skyndilega kröfu um hækkun á tímakaupi um morguninn 2. júlí, þegar annar starfsmaður stefnda var að sækja þá í flug, og neituðu þeir að fara ef forsvarsmaður stefnda lofaði því ekki áður að hækka launin. Því var hafnað alfarið af hálfu stefnda og [urðu] stefnandi og félagar hans þá verulega æstir, hótuðu tveimur íslenskum starfsmönnum stefnda sem voru þarna á staðnum ofbeldi og réðust síðan á þá. Síðan sama dag fóru stefnandi og félagar hans síðan í fjölmiðla og lýstu því að ráðist hafi verið að þeim af hálfu stefnda, sem var ósatt með öllu, en líka því að þeir hefðu vegna þessa hætt störfum fyrir stefnda af sjálfsdáðum. Hvað varðar útborgun á júnílaunum stefnanda er vakin athygli á því að hann var 2. júlí og stóð því aldrei annað til en að gera upp laun við hann þann daginn, það var bara ekki búið að því þegar hann átti að fara í flug. Það voru því engin vanskil til staðar af hálfu stefnda. Þá er það ekki rétt að starfsmenn stefnda hafi rekið stefnanda út af heimili hans, hið rétta er að stefnandi sagði upp á staðnum og hafnaði vinnuskyldu sinni á uppsagnartíma og því var honum tilkynnt að hann ætti að yfirgefa starfsstöð stefnda, en búseta stefnanda var í sama húsi. Þegar ljóst var orðið að stefnandi ætlaði ekki að sinna frekar störfum sínum fyrir stefnda, þá ákvað stefndi að gera upp við hann laun, svo og áfallið orlof og launatengdar greiðslur og var það gert í byrjun júlí 2007. Hvað varðar málsatvik að öðru leyti þá skiptir hér máli að stefnandi var ekki einu sinni á staðnum þegar ágreiningur varð upphaflega milli forsvarsmanna stefnda og annarra pólskra starfsmanna stefnda þann 2. júlí 2007. Hann kom fyrst á staðinn þegar átökin voru að leysast upp og hafði því enga ástæðu til að hætta fyrirvaralaust störfum hjá stefnda. Auk þess kom stefnandi aftur til starfa fyrir stefnda þegar í ágústmánuði 2007 og greiddi stefndi þá fyrir hann farmiða fram og til baka til Íslands. Af hálfu stefnda var því eðlilega litið svo á að aðilar hefðu náð fullum sáttum og ekki yrði um frekari kröfur að ræða af hálfu stefnanda. Öllum frekari kröfum hefur vegna þessa m.a. verið hafnað af hálfu stefnda, enda eru þær ekki byggðar á neinum réttmætum grunni.

Tölulega sundurliðar stefnandi kröfu sína þannig:

Vangreidd laun í júní 2007

- Dagvinna 173.33 klst. * 755 kr. 130.864 kr.

- Yfirvinna 61.17 klst. * 1.359 kr. 83.130 kr.

Samtals 213.994 kr.

Áður greitt 89.000 kr.

Samtals 124.994 kr.

Laun á uppsagnarfresti í júlí- og ágústmánuði 2007

- Júlí 173.33 klst. * 755 kr. 130.865 kr.

- Á-kk-nf 173.33 klst. * 755 kr. 130.865 kr.

Samtals 261.730 kr.

Orlof

- Júní 213.994 kr. * 10.17% 21.763 kr.

- Júlí 130.865 kr. * 10.17% 13.309 kr.

- Á-kk-nf 130.865 kr. * 10.17% 13.309 kr.

Samtals 48.381 kr.

Orlofsuppbót

- 23.000 kr./45 vikur = 511 kr. * 30 vikur 15.330 kr.

Desemberuppbót

- 41.800 kr./45 vikur = 929 kr. * 30 vikur 27.870 kr.

Greiðsla fyrir flugmiða

- 60.000 kr. 60.000 kr.

Samtals 538.305 kr.

Stefnandi byggir kröfu um laun á skyldu stefnda til að greiða honum fyrir alla þá vinnu sem hann innti af hendi fyrir stefnda. Krafist sé greiðslu fyrir unnar stundir í júní 2007 samkvæmt tímaskráningu stefnanda eða samtals 234,5 kls. En stefndi hafi ekki lagt fram gögn sem sýni fram á annan tímafjölda. Samkvæmt ákvæði í 1.3. í aðalkjarasamningi Eflingar-stéttarfélags og Samtaka atvinnulífsins teljist fullt starf 173,33 unnar stundir á mánuði. Samningsbundin yfirvinna hefjist þegar lokið sé umsaminni dagvinnu, sbr. ákvæði 2.2. Yfirvinna sé greidd með sérstöku álagi sem samsvari 80% á dagvinnutímakaupi. Þannig hafi laun stefnanda átt að vera 1.359 kr. fyrir yfirvinnu. Samtals hafi stefnandi unnið 173,33 stundir í dagvinnu og 61,17 stundir í yfirvinnu. Til frádráttar komi launagreiðsla frá stefnda að fjárhæð 89.000 kr.

Laun á uppsagnarfresti byggir stefnandi á því að honum hafi fyrirvaralaust verið vikið úr starfi, hinn 2. júlí 2007. Um ólögmæta og fyrirvaralausa brottvísun hafi verið að ræða. Hann hafi neitað að fara til vinnu í Vestmannaeyjum sökum þess að laun hans höfðu ekki verið greidd og neytt þannig heimildar til setuverkfalls, þ.e. mætt til vinnu og lýst sig reiðubúinn til að hefja störf um leið og laun yrðu greidd. Þá hafi öryggi hans einnig verið ógnað af fulltrúa stefnda með tilteknum hætti þennan sama dag. Samkvæmt ákvæði 12.2. í fyrrnefndum kjarasamningi sé uppsagnarfrestur einn mánuður miðað við mánaðamót eftir þriggja mánaða samfellt starf hjá sama atvinnurekanda. Krafist sé því launa á uppsagnarfresti júlí og ágúst. Miðað sé við fullt starf samkvæmt kjarasamningi eða 173,33 tíma á mánuði, en tímafjöldin sé margfaldaður með umsömdu dagvinnukaupi stefnanda.

Kröfu um greiðslu orlofs, 10,17% á laun vegna febrúarmánaðar, á vangreidd laun og laun á uppsagnarfresti byggir stefnandi á því að hann hafi ekki fengið greitt lögskipað orlof. Reist sé á ákvæðum 4. kafla aðalkjarasamnings Eflingar-stéttarfélags og Samtaka atvinnulífsins og ákvæðum laga um orlof nr. 30/1987. Samkvæmt 7. gr. laganna beri að greiða orlof á öll laun. Í 8. gr. laganna segi að ljúki ráðningarsamningi launþega og vinnuveitanda skuli vinnuveitandi við lokin greiða launþeganum öll áunnin orlofslaun launþegans.

Kröfu um greiðslu orlofs- og desemberuppbóta styður stefnandi við ákvæði 1.4. greinar kjarasamningsins. Desemberuppbót miðað við fullt starfa árið 2007 sé 41.800 kr., en fullt starf teljist vera vinna í 45 vikur samkvæmt kjarasamningi. Orlofsuppbót vegna orlofsársins 1. maí 2006 til 30. apríl 2007 sé 23.000 miðað við fullt starf í 45 vikur á árinu. Til að finna hlutfall uppbóta sé 45 vikum deilt í upphæð þeirra og síðan margfaldað með þeim vikufjölda sem stefnandi starfaði hjá stefnda eða 30 vikum tímabilið 1. febrúar til 31 júlí.

Byggt er á því að krafa stefnanda um greiðslu fyrir flugmiða sé óumdeild.

Stefndi byggir aðallega á því að hafa greitt umsamin laun til stefnanda að fullu. Stefnandi hafi án fyrirvara og án lögmætrar ástæðu vikið úr starfi án samþykkis stefnda og þar með valdið stefnda verulegu tjóni. Stefndi eigi því rétt á að halda eftir hluta launa stefnanda.

Þá er byggt á því að stefnandi hafi vikið úr starfi án fyrirvara og þar með fyrirgert rétti til launa á uppsagnarfresti. Jafnframt er vísað til þess að ekki liggi fyrir í málinu að stefnandi hafi verið launalaus á þeim tíma sem um ræðir. Ekki sé sýnt fram á að hann hafi tapað launum vegna starfsloka hjá stefnda.

Reist er á því að stefnandi hafi með hátterni sínu, hinn 2. júlí 2007, brotið svo starfsskyldur sínar gagnvart stefnda að hann hefði fyrirgert öllum rétti sínum til frekari greiðslu úr hendi stefnda. Rangt sé að [aðrir] starfsmenn stefnda hafi átt upptök að átökum er þá brutust út.

Því er hafnað að stefnandi hafi haft lögmæta heimild til setuverkfalls vegna vangreiddra launa fyrir júní, hinn 2. júlí 2007. Þennan dag hafi laun fyrir júnímánuð verið greidd.

Þá er byggt á því að stefnandi hafi ekki átt rétt á að stefndi greiddi flugmiða heim fyrir hann. En verði svo talið er til vara byggt á því, að stefndi hafi uppfyllt ætlaða skyldu til þess, með því að greiða flugmiða fyrir stefnanda í ágúst 2007.

J-x-x J-kk-nf R-x-x gaf skýrslu símleiðis fyrir rétti. Hann sagði m.a. að að morgni 2. júlí 2007 hafi enginn farið í vinnuna. Þeim hefði fyrirvarlaust verið sagt að fara í vinnu til Vestmannaeyja. Hafi hann ásamt stefnanda verið sendur á byggingasvæði, þar sem verki hefði í raun verið lokið, til að mæla þakið. Það sem G-kk-nf hafi sagt þeim, hafi ekki komið frá honum, það hafi komið frá G-kk-þgf verkstjóra.

J-x-x J-kk-nf R-x-x sagði að ástæðan fyrir því að þeir fóru ekki til vinnu til Vestmannaeyja hafi verið að þeir fengu ekki útborgað fyrir síðasta mánuð. Hann sagði að þegar hann og stefnandi komu til baka [frá því að mæla þakið] hafi verið búið að henda P-x-x og A-x-x út úr húsi, heimili þeirra, með valdi af tveim sonum G-kk-ef [M-kk-ef stjórnarmanni og framkvæmdastjóra stefnda]. Hann kvaðst halda að þeim hefði verið hent út með valdi vegna þess að A-x-x og P-x-x hefðu ekki viljað fara til vinnu vegna þess að þeir fengu ekki útborgað fyrir síðasta mánuð. Og eftir því, sem hann best viti, hefði þá bara langað til að fá útborgað og fara heim til Póllands; þeir hefðu ekki viljað vera áfram í vinnu þarna.

Vísað var til þess að hann hefði unnið hjá stefnda frá því í febrúar 2007 og spurt var hvort ekki hefði verið staðið við launargreiðslur á því tímabili og fram í júlí. J-x-x J-kk-nf R-x-x sagði að yfirleitt hefði verið greitt tímanlega, en stundum hefði ekki verið greitt alveg á réttum tíma.

Vísað var til þess að mánudagsmorguninn 2. júlí 2007 hafi hann og stefnandi farið til vinnu þennan dag þó að þeim hefði ekki verið greitt að fullu fyrir júnímánuð. J-x-x J-kk-nf R-x-x játaði því. Hann var þá beðinn um að skýra betur hvers vegna hann og stefnandi hefðu gengið síðar úr vinnu þennan dag eftir að ágreiningur hefði orðið milli P-x-x og A-x-x og annarra starfsmanna stefnda. J-x-x J-kk-nf R-x-x sagði ástæðuna hafa verið að hann varð hræddur. Hann hefði séð vini sína, menn, sem hann hefði starfað með, höfðu verið lamdir til óbóta, og orðið óttasleginn.

Aðspurður sagði J-x-x J-kk-nf R-x-x að hann hefði einungis rætt við P-x-x og A-x-x eftir að þeir urðu fyrir barsmíðunum. Hann kvaðst ekki hafa gengið úr vinnu hjá stefnda vegna þess hvað þeir sögðu honum, heldur hvað hann sá á staðnum.

J-x-x J-kk-nf R-x-x kvaðst ekki hafa haft samband við G-kk-þf eða aðra fyrirsvarsmenn stefnda til að reyna að koma aftur í vinnu hjá stefnda, hann hefði ekki viljað vinna aftur hjá þeim. Hann hafi sjálfur hætt störfum hjá stefnda þennan dag.

Vísað var til þess að í ráðningarsamningi hans hjá stefnda kæmi fram að hann hefði verið ráðinn ótímabundið. J-x-x J-kk-nf R-x-x kvað það vera rétt. Þá var spurt hvað hann hefði hugsað sér að vinna lengi hjá stefnda. Kvaðst hann hafa ætlað að vinna hjá stefnda eins lengi og unnt væri. Hann hefði verið ánægður með vinnuna og launin. Ekkert hefði komið upp á í samskiptum hans við G-kk-þf eða aðra hjá stefnda; ekkert neikvætt hefði gerst fyrir þennan dag. Hann hefði verið sáttur í starfinu fyrir 2. júlí 2007.

J-x-x J-kk-nf R-x-x kvaðst aðspurður hafa unnið í Vestmannaeyjum fyrir stefnda og búið þar á þeim tíma. Hann kvaðst ekki muna eftir að hafa haft þar skráð lögheimili; lögheimili hans hefði verið skráð heima hjá G-kk-þgf. Hann hefði hins vegar búið að Flugumýri 14 þar sem umrædd atvik áttu sér stað 2. júlí 2007.

G-kk-nf M-kk-nf, framkvæmdastjóri stefnda, gaf skýrslu fyrir rétti. Hann sagði m.a. að hann hefði verið í Vestmannaeyjum þegar umrædd atvik áttu sér stað 2. júlí 2007. Hann hafi verið að undirbúa að fá starfsmenn þangað. Stefndi hefði verið með stórt verk í Vestmannaeyjum. Ætlað hefði verið að allir starfsmenn stefnda, fimm að tölu, kæmu þennan dag til Vestmannaeyja.

G-kk-nf kvað G-kk-þf verkstjóra hafa hringt til hans rétt upp úr kl. 8 þennan morgunn og sagt honum að P-x-x og A-x-x vildu ekki mæta til vinnu fyrr en þeir fengju greidd launin sín og jafnframt vilja fá hærri laun vegna þess að þeir væru að fara til Vestmannaeyja.

G-kk-nf sagði að P-x-x og A-x-x hefðu áður vitað að þeim var ætlað að fara til Vestmannaeyja og áður verið búnir að vera þar í vinnu fyrir stefnda; stefndi hefði verið með verkefni í Vestmannaeyjum á þessum tíma og P-x-x og A-x-x búið þar.

Vísað var til þess að P-x-x og A-x-x hefðu ekki verið búnir að fá júnílaunin greidd að fullu mánudagsmorguninn 2. júlí. G-kk-nf sagði að laun væru greidd fyrsta hvers mánaðar hjá stefnda en í þessu tilfelli hafi hann vikuna áður verið í Vestmannaeyjum og ekki komið heim. Hann hefði verið búinn að greiða þeim inn á launin. HM bókhald sjái um launaútreikninga fyrir stefnda. Meirihluti starfsmanna stefnda sé á launum til og með 31. En 1. júlí hefði borið upp á sunnudag þetta ár og því staðið illa á en staðið hefði til að greiða starfsmönnum á mánudegi. Þeir hefðu vitað um þetta. Hann hefði sjálfur sagt þeim fyrr í vikunni frá þessu og greitt hluta launanna.

G-kk-nf sagði að G-kk-nf hefði hringt aftur til hans þennan dag og sagt honum að P-x-x og A-x-x væru hættir störfum. Ekki hefði verið hægt að þeir dveldu þarna á staðnum og færu ekki út. G-kk-nf hefði þurft að gera sig kláran og koma til Vestmannaeyja og beðið þá um að yfirgefa svæðið. Þeir hefðu neitað því. G-kk-nf kvaðst hafa sagt G-kk-þgf að koma þeim út af vinnustaðnum, svo að starfið héldi áfram, og tjáð honum að hann myndi hringja í son sinn og fá hann til að vera þarna G-kk-þgf til halds og trausts. Hann hefði gert þetta og bræðurnir komið akandi á staðinn.

G-kk-nf kvaðst hafa orðið fyrir óbætanlegu tjóni vegna rangrar umfjöllunar í fjölmiðlum um samskipti hans við Pólverjana.

G-kk-nf K-kk-nf Ó-kk-nf, verkstjóri hjá stefnda, gaf skýrslu fyrir rétti. Hann sagði m.a. að hann hefði morguninn 2. júlí 2007 komið í starfstöð stefnda [að Flugumýri 14 í Mosfellsbæ] til að sækja starfsmenn stefnda, er þar voru, til að fara með þá til Vestmannaeyja. Þá hefðu þeir tjáð honum að þeir vildu ekki fara til Vestmannaeyja nema að þeir fengju launin sín. Hefði hann þá sagt þeim að fyrir helgina þá hefði G-kk-nf sagt þeim að hann þyrfti að skjótast til eyja með strákinn sinn á pollamót og hvort það væri ekki í lagi að borga þeim ekki út fyrr en eftir helgi, en þeir gætu fengið eitthvað fyrirfram ef þá vantaði. Þá hefðu þeir tjáð honum að þeir vildu ekki fara til Vestmannaeyja nema þeir fengju hærri laun. Hann hefði þá sagt þeim að hann hefði grun um að G-kk-nf myndi ekki hækka launin og þeir skyldu búa sig undir að þurfa að yfirgefa húsnæðið vegna þess að hann færi ekki til Vestmannaeyja með þá inni í húsi, hætta í vinnu hjá stefnda. Um hafi verið að ræða P-x-x og A-x-x.

G-kk-nf kvaðst síðan hafa hringt til G-kk-ef og hann sagt honum að koma og segja hinum að yfirgefa húsnæðið fyrst þeir vildu ekki koma. Þeir hefðu hins vegar neitað að fara út úr húsnæðinu fyrr en þeir fengju útborgað. Hann hefði sagt þeim að þeir yrðu að fara út, hann yrði að komast til Vestmannaeyja, Herjólfur væri að fara. Pottþétt væri að þeir fengju útborgað í dag.

G-kk-nf sagði að á þessum tímapunkt hefði hann sent J-x-x S-x-x og J-x-x J-kk-þf R-x-x til að mæla þak, sem lokið hafði verið, en þeir hefðu ekki verið í þessu vafstri með launin. Eftir að þeir fóru hefði hann reynt með góðu að fá hina út úr húsinu en þeir neitað því. Hann hefði þá hringt í G-kk-þf og G-kk-nf sagt honum að strákarnir hans myndu koma og hjálpa honum að koma þeim út svo unnt væri að læsa húsnæðinu. Hann hefði farið upp á skrifstofu til ganga frá kvittun fyrir greiðslum til þeirra. Meðan hann var þar hefðu strákarnir komið. Hann hefði heyrt einhver læti og farið niður. Einhver slagsmál höfðu orðið þarna en hann kvaðst ekki vita og ekki hafa séð hvernig þau byrjuðu.

G-kk-nf sagði að eftir slagsmálin hefðu Pólverjarnir [P-x-x og A-x-x] farið út og fljótlega síðar hefðu J-x-x S-x-x og J-x-x J-kk-nf R-x-x komið á svæðið og rætt við þá.

G-kk-nf sagði að Pólverjarnir [P-x-x og A-x-x] hefðu strax lýst því yfir að þeir væru hættir að vinna fyrir stefnda ef þeir fengju ekki hærri laun. En J-x-x S-x-x og J-x-x J-kk-nf R-x-x hefðu ekki fyrr en þarna hafnað að vinna fyrir stefnda.

G-kk-nf S. S-kk-nf, starfsmaður hjá stefnda, gaf skýrslu fyrir rétti. Hann sagði m.a. að hann hefði ekki verið starfsmaður hjá stefnda sumarið 2007. Hann kvaðst hafa byrjað að vinna hjá stefnda, þegar fyrirtækið var stofnað, hætt því, en hafið störf hjá stefnda síðar.

G-kk-nf lýsti aðkomu sinni að þessu máli á þann veg að G-kk-nf [M-kk-nf] hefði haft símasamband við hann og sagt að tveir menn hjá stefnda væru hættir störfum; þörf væri að losna við þá úr húsinu vegna þess að aðrir starfsmenn sem voru þarna væru á leiðinni til Vestmanneyja, nauðsynlegt væri að geta læst húsinu áður en þeir færu. Kvaðst G-kk-nf hafa farið á staðinn með bróður sínum [R-kk-þgf E-kk-þgf]. Við komuna hefðu þeir séð mennina [P-x-x og A-x-x]. Þeir hefðu staðið reykjandi fyrir utan húsið. Kvaðst G-kk-nf hafa byrjað á því að ganga í gegnum húsnæðið í áttina upp á skrifstofu til að ná í G-kk-þf. Á leiðinni upp stigann hefði hann heyrt háan dynk og bróður sinn kalla á hann. Hann hefði hlaupið niður og séð annan Pólverjann sveifla spýtu að bróður hans. Þarna hefðu orðið nokkur átök sem enduðu með því að Pólverjarnir fóru út úr húsinu

G-kk-nf sagði að hann og bróðir hans hefðu hinkrað við og búist við komu lögreglunnar. Pólverjarnir [J-x-x S-x-x og J-x-x J-kk-nf R-x-x] sem höfðu verið úti í bæ hefðu á meðan komu á staðinn og rætt við Pólverjana sem þar voru fyrir.

R-kk-nf Ö-kk-nf A-kk-nf gaf skýrslu fyrir rétti. Hann sagði m.a. að hann væri starfsmaður hjá stefnda og hefði unnið hjá fyrirtækinu frá því í október á síðasta ári. Hann hefði áður unnið hjá stefnda eina og eina helgi.

R-kk-nf Ö-kk-nf sagði að morguninn 2. júlí 2007 hefði G-kk-nf M-kk-nf hringt í G-kk-þf [bróður R-kk-ef A-kk-ef] og sagt að starfsmenn, sem væru hættir að vinna fyrir stefnda, vildu ekki fara út úr húsi stefnda. Kvaðst R-kk-nf Ö-kk-nf hafa farið á staðinn með G-kk-þgf bróður sínum til að sjá til þess að allt væri lagi, en menn höfðu verið á leiðinni til Vestmannaeyja og tæma þurfti því húsið, loka og læsa. Hann kvaðst ekki hafa ætlað annað en að þetta yrði vandræðalaust.

Þegar þeir óku inn á planið við húsið, kvaðst R-kk-nf Ö-kk-nf hafa séð að maður stóð í rólegheitum reykjandi fyrir utan inngang hússins; annar hafi staðið fyrir innan. Sá er fyrir innan stóð teygði sig í spýtu og stillti henni upp innan seilingar. R-kk-nf Ö-kk-nf kvaðst þó ekki hafa dottið í hug að þetta myndi fara út í öfgar. Hann og G-kk-nf hefðu gengið inn og G-kk-nf hlaupið upp [á skrifstofu] til að ná í G-kk-þf verkstjóra. Er hann gekk inn kvaðst R-kk-nf Ö-kk-nf hafa sagt við þann, sem stóð við hurðina að hann að ætti að fara út. Maðurinn hefði svarað og sagt að hann færi ekki út, tekið upp síma og sagt: „Police, police“. Kvaðst R-kk-nf Ö-kk-nf þá hafa sagt: „Ekkert mál hringdu bara á lögguna“. Við svo búið hafi hann farið innar í húsið. Á þeim tíma hefði hann ekki átt nein orðaskipti við hinn manninn, en sá hefði æpt eitthvað og sveiflað að honum spýtu. Kvaðst R-kk-nf Ö-kk-nf hafa haldið á hamri, sem faðir hans á, og náð að slá spýtuna frá sér með hamrinum. R-kk-nf Ö-kk-nf sagði að hamarinn hefði verið í bílnum og hann verið að skila honum. Maðurinn hefði slegið til hans tvisvar eða þrisvar sinnum og kvaðst R-kk-nf Ö-kk-nf hafa náð að verja sig með hamrinum. G-kk-nf hefði heyrt þetta og hlaupið niður náð að stoppa þetta. En þá hefði hinn [Pólverjinn] komið aftan að honum [R-kk-þgf E-kk-þgf] og byrjað að „kyrkja hann á fullu“. Þetta hefði endað með því að þeir [Pólverjarnir] náðu í fötin sín og fóru út. Síðan hafi lögreglan komið á staðinn.

Ályktunarorð: Framburður J-kk-ef J-kk-ef R-x-x fyrir rétti er misvísandi og óljós varðandi ástæðu þess að hann hætti störfum hjá stefnda hinn 2. júlí 2007. Upplýst er að hann fór til vinnu að morgni dags, hinn 2. júlí 2007, ásamt félaga sínum, stefnanda þessa máls, til mæla þakefnalögn sem unnin hafði verið af hálfu stefnda, Pappa.is ehf. Hann tjáði sig hafa verið ánægðan með vinnu og laun hjá stefnda, en er þeir komu til baka eftir uppmælinguna og hann hitt, fyrir utan starfstöð stefnda að Flugumýri 14 í Mosfellsbæ, vini sína og samstarfsmenn, P-x-x og A-x-x, sem höfðu, að hann taldi, verið lamdir til óbóta, hefði hann orðið óttasleginn og gengið úr vinnu hjá stefnda.

G-kk-nf K-kk-nf Ó-kk-nf, verkstjóri hjá stefnda, bar fyrir rétti að einungis P-x-x og A-x-x hefðu neitað að fara til Vestmannaeyja, nema þeir fengju hærri laun og myndu að öðrum kosti hættir að vinna fyrir stefnda. Stefnandi og J-x-x J-kk-nf R-x-x hefðu fyrst hafnað að vinna fyrir stefnda eftir að þeir komu frá uppmælingunni og hittu P-x-x og A-x-x.

Í stefnu er hins vegar staðhæft að, hinn 2. júlí 2007, hafi stefndi óskað eftir því að stefnandi færi, ásamt fleiri starfsmönnum stefnda, til vinnu í Vestmannaeyjum. Því hafi stefnandi neitað þar sem laun hans fyrir júnímánuð voru ógreidd. Stefnandi hafi því ákveðið að nýta heimild sína til setuverkfalls. Í kjölfarið hafi stefnanda verið vikið af vinnustað sínum.

Ekki er sannað að fyrirsvarsmenn stefnda hafi átt frumkvæði að því að stefnandi hætti störfum hjá stefnda. Átökin, hinn 2. júlí 2007, þar sem P-x-x og A-x-x slógust við G-kk-þf S. S-kk-þf og R-kk-nf Ö-kk-þf A-kk-nf, geta ekki talist lögmæt ástæða fyrir stefnanda að hætta fyrirvaralaust vinnu hjá stefnda sem hann hafði ráðið sig í.

Í kjarasamningi milli Samtaka atvinnulífsins og Eflingar-stéttarfélags o.fl. segir í grein 12.3 að uppsagnarfrestur sé gagnkvæmur og allar uppsagnir skuli vera skriflegar.

Að þessu virtu, og að öðru leyti með hliðsjón af gögnum málsins, verður stefndi sýknaður af kröfum stefnanda.

Rétt þykir með vísun til 3. mgr. 130 gr. laga um meðferð einkamála nr. 91/1991 að hvor aðili beri sinn kostnað af málinu.

P-kk-nf Þ-kk-nf héraðsdómari kveður upp dóminn.

DÓMSORÐ:

Stefndi, Pappi.is ehf., er sýkn af kröfum stefnanda, J-x-x S-x-x.

Málskostnaður fellur niður.

P-kk-nf Þ-kk-nf